钦定古今图书集成/理学汇编/学行典/第278卷 > 《满歌行》无名氏
## 钦定古今图书集成/理学汇编/学行典/第278卷 > 《满歌行》无名氏

为乐。未几时遭世险巇，逢此百罹，零丁荼毒，愁懑难
支。遥望辰极，天晓月移。忧来填心，谁当我知？戚戚多
思虑，耿耿不宁，祸福无形。唯念古人，逊位躬耕，遂我
所愿，以兹自宁。自鄙山栖，守此一荣。暮秋烈风起，西
蹈沧海，心不能安。揽衣起瞻夜，北斗阑干。星汉照我，
去去自无他。奉事二亲，劳心可言。穷达天所为，智者
不愁，多为少忧，安贫乐正道师彼《庄周》。遗名者贵，子
熙同𪩘。“往者二贤，名垂千秋。饮酒歌舞，不乐何须？善
哉照观日月，日月驰驱，轗轲世间，何有何无？贪财惜
费，此何一愚？命如凿石见火，居世竟能几时？但当欢
乐自娱，尽心极所嬉怡。安善养君德性，百年保此期
颐。”